**UČNI SKLOP: Telefonski pogovor**

Tema: Oblike sporazumevanja med mladimi

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo.
* Ločim enostavčne povedi od večstavčnih in utemeljim svojo odločitev.
* Vprašam se po danih delih povedi ter tvorim pomensko in oblikovno ustrezne vprašalne povedi.
* Enostavčne povedi dopolnim s pomensko in oblikovno ustreznimi deli.
* V enostavčni povedi razvrstim stavčne člene na razne načine in za vsak način pojasnim, v katerih okoliščinah bi bil ustrezen.
* V zapisanih besedilih prepoznam temeljne pomenske, funkcijske in oblikovne lastnosti obravnavanih stavčnih členov (tj. povedka, osebka, predmeta, prislovnega določila).
* Napišem skladenjsko pravilno besedilo, v katerem uporabim pridobljeno znanje o stavčnih členih.
* V napisanem besedilu prepoznam skladenjske napake in neustreznosti, jih odpravim in svoje popravke tudi pojasnim.
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri branju besedila.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila, v katerem uporabim pridobljeno zanje o stavčnih členih.
* Pri reševanju nalog izboljšujem svoje praktično obvladanje slovnice.
* Razumem navedene strokovne izraze: glagol, enostavčna poved, stavek, stavčni členi, osebek, povedek, predmet, prislovno določilo. Svoje razumevanje jezikoslovnih izrazov ponazorim s primeri iz obravnavanega besedila.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2268/index.html> na  strani 100. |
| 2. Samostojno učenje (branje besedila) | Nato preberi besedilo na povezavi  <https://eucbeniki.sio.si/slo9/2268/index1.html> na strani 101. |
| 3. Samostojno učenje  slovničnih vsebin  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane z besedilom, in jih najdeš na povezavah  <https://eucbeniki.sio.si/slo9/2268/index1.html>,  <https://eucbeniki.sio.si/slo9/2268/index2.html>,  <https://eucbeniki.sio.si/slo9/2268/index3.html> in  <https://eucbeniki.sio.si/slo9/2268/index4.html>  na str. 101ꟷ104.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo  <https://eucbeniki.sio.si/slo9/2268/index5.html> na str. 105.  Nato povzetek skeniraj/fotografiraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 5. Preverjanje znanja  slovničnih vsebin | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.  Naloge so zasnovane tako, da lahko pravilnost svojih odgovorov preverjaš sproti. |
| 6. Samostojno učenje  (pisno sporočanje za poglabljanje razumevanja opisa poti in zloženih povedi) | Napiši krajši besedili, v katerem uporabiš svoje pridobljeno znanje o stavčnih členih.  Namige najdeš v 7. in 8. nalogi na str. 137 na povezavi  <https://eucbeniki.sio.si/slo9/2268/index7.html> |
| 7. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine. |